સૌરાષ્ટ્રના અમરેલી જિલ્લાના તાલુકા મથખ સાવરકુંડલામાં દિવાળીની રાત્રે પારંપારિક રીતે ઇંગોરીયાનુ યુધ્ધ ખેલાતુ હોય છે. આ ઇગોરિયા યુધ્ધમાં ઈંગોરીયા ફટાકડા એકબીજા પર ફેંકીને રમત રમવામાં આવે છે. જો કે આ રમત માટેના ઇંગોરીયા તેઓ જાતે જ બનાવે છે. આ પારંપરિક યુદ્ધની સુરક્ષા માટે પોલીસ પાલિકાના ફાયર ફાઇટર અને પોલીસ કર્મીઓ પણ તહેનાત કરવામાં આવે છે. સાવરકુંડલા વિસ્તારમા આ ઇંગોરીયાનો છોડ છે જેમાથી ચીકુ જેવુ થતુ ફળ તેને ઇંગોરીયુ કહેવાય છે તેને તોડીને સુકવીને તેને ડ્રીલથી હોલ પાડીને ઇંગોરીયામા દારૂખાનુ ભરવામા આવે છે.આ દારૂખાનુ કેવી રીતે તૈયાર થાય છે તેના પર નજર કરીએ તો દેશી કોલસાને ખાંડી ભુક્કો કરાય છે. તેમા ગંધક સુરોખાર ભેળવી આ દારૂખાનુ તૈયાર કરવામા આવે છે.